《望岳》
明代·张吉

湘水澹寒波，幽怀任孤艇。迢迢望衡岳，坚坐移光景。

中天跨遥望，弭节诸曜骋。薄海詟威灵，全荆破声影。

壮哉七十峰，岂即非仙境。气侔鹑火烈，功配炎曦炳。

圭璧走皇王，乾坤一何永。我行尚峰阴，我志超绝顶。

云深石道险，叹息空引领。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。